Document ID: 32015R0208

DELEGIRANA UREDBA KOMISIJE (EU) 2015/208
оd 8. prosinca 2014.
o dopuni Uredbe (EU) br. 167/2013 Europskog parlamenta i Vijeća s obzirom na zahtjeve funkcionalne sigurnosti vozila za homologaciju vozila za poljoprivredu i šumarstvo
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EU) br. 167/2013 Europskog parlamenta i Vijeća od 5. veljače 2013. o homologaciji i nadzoru tržišta traktora za poljoprivredu i šumarstvo (1), a posebno njezin članak 17. stavak 5. i članak 49. stavak 3.,
budući da:
(1)
Unutarnje tržište obuhvaća područje bez unutarnjih granica na kojem je osigurano slobodno kretanje robe, osoba, usluga i kapitala. Stoga se, kako je definirano u Uredbi (EU) br. 167/2013, primjenjuje opsežan EU sustav homologacije tipa i pojačani sustav nadzora tržišta vozila za poljoprivredu i šumarstvo, njihovih sustava, sastavnih dijelova i zasebnih tehničkih jedinica.
(2)
Vozila za poljoprivredu i šumarstvo koja potpadaju pod definiciju „traktor” iz članka 3. stavka 8. Uredbe (EU) br. 167/2013, na kojima su strojevi ugrađeni, trebala bi biti homologirana u skladu s člankom 77. te Uredbe.
(3)
S pomoću tih ugrađenih strojeva omogućuje se da se traktori koriste u razne poljoprivredne i šumarske svrhe, uključujući za posebne namjene. Stoga bi ugrađeni strojevi trebali biti u skladu s Direktivom 2006/42/EZ Europskog parlamenta i Vijeća (2), kako je utvrđeno u članku 77. Uredbe (EU) br. 167/2013.
(4)
Unija je Odlukom Vijeća 97/836/EZ (3) pristupila Sporazumu Gospodarske komisije Ujedinjenih naroda za Europu (UNECE) o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani Sporazum iz 1958.”). U svojoj komunikaciji CARS 2020.: Akcijski plan za konkurentnu i održivu automobilsku industriju u Europi, Komisija je naglasila da je prihvaćanje međunarodnih propisa u okviru Sporazuma UNECE-a iz 1958. najbolji način za uklanjanje necarinskih prepreka trgovini.
(5)
Prema Odluci 97/836/EZ Unija je također prihvatila pravilnike UNECE-a br. 3, 4, 5, 6, 7, 19, 23, 31, 37, 38, 43, 71, 79, 98 i 99.
(6)
U Uniji su neki zahtjevi uredbi za dijelove vozila preuzeti iz odgovarajućih pravilnika UNECE-a. Radi prilagodbe tehničkom napretku pravilnici se UNECE-a neprestano izmjenjuju, a odgovarajuće uredbe Unije moraju se redovito ažurirati kako bi bile u skladu sa sadržajem odgovarajućih pravilnika UNECE-a.
(7)
Mogućnost primjene pravilnika UNECE-a za potrebe EU homologacije tipa vozila kao osnova za zakonodavstvo Unije predviđena je Uredbom (EU) br. 167/2013. Na temelju te Uredbe, homologacija tipa u skladu s pravilnicima UNECE-a koji se primjenjuju na ravnopravnoj osnovi kao zakonodavstvo Unije smatra se EU homologacijom tipa u skladu s tom Uredbom i njezinim delegiranim i provedbenim aktima.
(8)
Korištenjem pravilnika UNECE-a na ravnopravnoj osnovi pridonosi se izbjegavanju dupliciranja ne samo tehničkih zahtjeva nego i certifikacijskih i upravnih postupaka. Nadalje, homologacijom tipa koja se izravno temelji na međunarodno dogovorenim standardima trebao bi se unaprijediti pristup tržištima u trećim zemljama, a naročito u zemljama koje su ugovorne stranke u Revidiranom sporazumu iz 1958., čime se poboljšava konkurentnost Unije.
(9)
Primjereno je pravilnike UNECE-a br. 3, 4, 5, 6, 7, 19, 23, 31, 37, 38, 43, 71, 79, 98, 99, 106, 112, 113 uključiti u Prilog I. ovoj Uredbi u kojoj su navedeni pravilnici UNECE-a koji se primjenjuju na ravnopravnoj osnovi kao zakonodavstvo Unije.
(10)
Člankom 17. Uredbe (EU) br. 167/2013 i Prilogom I. toj Uredbi utvrđeni su zahtjevi za funkcionalnu sigurnost prethodno obuhvaćeni direktivama koje su stavljene izvan snage tom Uredbom. Premda su zahtjevi utvrđeni u ovoj Uredbi u velikoj mjeri preneseni iz direktiva stavljenih izvan snage, važne bi promjene trebalo uvesti ako je to potrebno radi prilagodbe tehničkom napretku, proširenja područja primjene na dodatne kategorije vozila ili povećanja razine sigurnosti s obzirom na, primjerice: sposobnost upravljanja, ostakljenje, dimenzije i mase, gume i mehaničke spojnice smatraju se mjerodavnima za funkcionalnu sigurnost vozila za poljoprivredu i šumarstvo. Uvesti bi trebalo zahtjeve u vezi s najvećom konstrukcijskom brzinom, regulatorom brzine i uređajima za ograničenje brzine kako bi se riješile specifične karakteristike traktora za poljoprivredu i šumarstvo koji su projektirani za terensko korištenje, ali voze i asfaltiranim javnim cestama.
(11)
Ako proizvođači mogu odabrati da podnesu zahtjev za nacionalnu homologaciju tipa u skladu s člankom 2. Uredbe (EU) br. 167/2013, države članice bi trebale, za sva područja obuhvaćena ovom Uredbom, moći slobodno utvrditi zahtjeve za potrebe nacionalne homologacije tipa koji se razlikuju od zahtjeva ove Uredbe.
Za potrebe nacionalne homologacije tipa, nacionalna tijela ne smiju, zbog razloga koji se odnose na funkcionalnu sigurnost, odbiti homologaciju tipa vozila, sustava, sastavnih dijelova i zasebnih tehničkih jedinica koji su u skladu sa zahtjevima iz ove Uredbe, uz iznimku zahtjeva o određenim predmetima s obzirom na to da neke države članice imaju strože zahtjeve na nacionalnoj razini.
(12)
Države članice trebale bi zabraniti stavljanje na tržište, registraciju ili puštanje u uporabu novih vozila koja nisu u skladu sa zahtjevima iz ove Uredbe od istog datuma, kako je predviđeno Uredbom 167/2013 i drugim delegiranim aktima donesenima na temelju te Uredbe.
(13)
Kako bi se omogućio jedinstven datum primjene svih novih pravila homologacije tipa, ova bi se Uredba trebala primjenjivati od 1. siječnja 2016., datuma primjene Uredbe (EU) br. 167/2013,
DONIJELA JE OVU UREDBU:
POGLAVLJE I.
PREDMET I DEFINICIJE
Članak 1.
Predmet
Ovom se Uredbom određuju detaljni tehnički zahtjevi i postupci ispitivanja u pogledu funkcionalne sigurnosti, osim u pogledu kočnog učinka, za homologaciju i nadzor tržišta vozila za poljoprivredu i šumarstvo te sustava, sastavnih dijelova i zasebnih tehničkih jedinica namijenjenih za takva vozila u skladu s Uredbom (EU) br. 167/2013.
Članak 2.
Definicije
Primjenjuju se definicije Uredbe (EU) br. 167/2013. Osim toga, primjenjuju se sljedeće definicije:
(1)
„vučna naprava” znači sastavni dio na traktoru namijenjen mehaničkoj vezi između traktora i vučnog vozila za vuču traktora ako ne može voziti na vlastiti pogon;
(2)
„masa u neopterećenom stanju pripravnom za vožnju” znači masa neopterećenog vozila spremnog za uobičajenu uporabu i uključujući standardnu opremu u skladu sa specifikacijama proizvođača, rashladnim sredstvom, mazivima, gorivom, alatom i vozačem (računa se sa 75 kg) i isključujući dodatni pribor;
(3)
„naprava za upravljanje” znači dio kojim vozač izravno rukuje kako bi upravljao traktorom;
(4)
„sila na volanu” znači sila koju vrši vozač na napravu za upravljanje kako bi upravljao traktorom;
(5)
„uobičajene gume” znači tip ili tipovi guma koje proizvođač predviđa za ugradnju na dotični tip vozila i koje su određene u opisnom listu u skladu s predloškom utvrđenim u članku 68. točki (a) Uredbe (EU) br. 167/2013;
(6)
„uobičajene gusjenice” znači tip ili tipovi gusjenica koje proizvođač predviđa za ugradnju na dotični tip vozila i koje su određene u opisnom listu u skladu s predloškom utvrđenim u članku 68. točki (a) Uredbe (EU) br. 167/2013;
(7)
„retrovizor” znači svi uređaji namijenjeni da omoguće, unutar vidnog polja geometrijski definiranog u točki 5. Priloga IX., jasan pogled unatrag koji, u razumnim granicama, ne blokiraju sastavni dijelovi traktora ili putnici traktora;
(8)
„unutarnji retrovizor” znači retrovizor koji je ugrađen unutar kabine ili okvira traktora;
(9)
„razred retrovizora” znači svi retrovizori koji imaju jednu ili više zajedničkih značajki ili funkcija;
(10)
„svjetlo” znači uređaj namijenjen za osvjetljivanje ceste (glavno svjetlo) ili za emitiranje svjetlosnog signala;
(11)
„razmak kotača traktora” ili „razmak kotača vozila” znači udaljenost između vertikalnih ravnina okomitih na središnju uzdužnu ravninu traktora koja prolazi osovinama traktora ili vozila;
(12)
„opterećeno vozilo” znači vozilo opterećeno do najveće dopuštene tehničke mase.
POGLAVLJE II.
ZAHTJEVI ZA FUNKCIONALNU SIGURNOST VOZILA
Članak 3.
Zahtjevi povezani s ugradnjom i dokazi s obzirom na funkcionalnu sigurnost
1. Proizvođač vozila za poljoprivredu i šumarstvo oprema sustavima, sastavnim dijelovima i zasebnim tehničkim jedinicama koji utječu na njihovu funkcionalnu sigurnost, a projektirani su, konstruirani i sastavljeni tako da osposobe vozilo za uobičajenu uporabu i održavanje prema uputama proizvođača u skladu s detaljnim tehničkim zahtjevima i postupcima ispitivanja utvrđenima u člancima 5. do 38.
2. Proizvođači fizičkim demonstracijskim ispitivanjem tijelu za homologaciju dokazuju da su vozila za poljoprivredu i šumarstvo koja su stavljena na tržište, registrirana ili puštena u uporabu u Uniji u sukladnosti sa zahtjevima za funkcionalnu sigurnost vozila utvrđenima u članku 17. Uredbe (EU) br. 167/2013 i Prilogu I. toj Uredbi te s detaljnim tehničkim zahtjevima i postupcima ispitivanja utvrđenima u člancima 5. do 38. ove Uredbe.
3. Proizvođači osiguravaju da su rezervni dijelovi koji se stavljaju na tržište ili koji se puštaju u uporabu u Uniji u sukladnosti s detaljnim tehničkim zahtjevima i postupcima ispitivanja utvrđenima u ovoj Uredbi.
4. Proizvođači nadležnom tijelu za homologaciju predaju opis poduzetih mjera za sprečavanje upletanja u sustav upravljanja pogona i njegove izmjene, uključujući kontrolna računala funkcionalne sigurnosti (ako su ugrađena).
Članak 4.
Primjena pravilnika UNECE-a
Na homologaciju tipa vozila za poljoprivredu i šumarstvo primjenjuju se pravilnici UNECE-a i njihove izmjene utvrđeni Prilogom I. ovoj Uredbi.
Članak 5.
Tehničke specifikacije s obzirom na zahtjeve za funkcionalnu sigurnost i postupke ispitivanja
1. Postupci ispitivanja učinka funkcionalne sigurnosti provode se u skladu sa zahtjevima ispitivanja određenima u ovoj Uredbi.
2. Ispitivanja provodi ili njima prisustvuje tijelo za homologaciju ili tehnička služba ako ju je ovlastilo tijelo za homologaciju.
3. Metode mjerenja i rezultati ispitivanja dostavljaju se tijelu za homologaciju u obrascu izvješća o ispitivanju u skladu s člankom 68. točkom (f) Uredbe (EU) br. 167/2013.
Članak 6.
Zahtjevi u pogledu strukturne cjelovitosti vozila
Zahtjevi u pogledu učinka koji se primjenjuju na strukturnu cjelovitost vozila iz članka 17. stavka 2. točke (a) Uredbe (EU) br. 167/2013 provjeravaju se u skladu s Prilogom II. ovoj Uredbi.
Članak 7.
Zahtjevi u pogledu najveće konstrukcijske brzine, regulatora brzine i uređaja za ograničenje brzine
Postupci ispitivanja i zahtjevi u pogledu učinka koji se primjenjuju na brzinu, regulatore brzine i uređaje za ograničenje brzine iz članka 17. stavka 2. točke (b) Uredbe (EU) br. 167/2013 provode se i provjeravaju u skladu s Prilogom III. ovoj Uredbi.
Članak 8.
Zahtjevi u pogledu upravljanja za brze traktore
Postupci ispitivanja i zahtjevi u pogledu učinka koji se primjenjuju na upravljanje za brze traktore iz članka 17. stavka 2. točke (b) Uredbe (EU) br. 167/2013 provode se i provjeravaju u skladu s Prilogom IV. ovoj Uredbi.
Članak 9.
Zahtjevi u pogledu upravljanja
Postupci ispitivanja i zahtjevi u pogledu učinka koji se primjenjuju na upravljanje iz članka 17. stavka 2. točke (b) Uredbe (EU) br. 167/2013 provode se i provjeravaju u skladu s Prilogom V. ovoj Uredbi.
Članak 10.
Zahtjevi u pogledu brzinomjera
Postupci ispitivanja i zahtjevi u pogledu učinka koji se primjenjuju na brzinomjere iz članka 17. stavka 2. točke (b) Uredbe (EU) br. 167/2013 provode se i provjeravaju u skladu s Prilogom VI. ovoj Uredbi.
Članak 11.
Zahtjevi u pogledu vidnog polja i brisača vjetrobranskog stakla
Postupci ispitivanja i zahtjevi u pogledu učinka koji se primjenjuju na vidno polje i brisače vjetrobranskog stakla iz članka 17. stavka 2. točke (c) Uredbe (EU) br. 167/2013 provode se i provjeravaju u skladu s Prilogom VII. ovoj Uredbi.
Članak 12.
Zahtjevi u pogledu sigurnosnih stakala
Postupci ispitivanja i zahtjevi koji se primjenjuju na sigurnosna stakla iz članka 17. stavka 2. točke (c) Uredbe (EU) br. 167/2013 provode se i provjeravaju u skladu s Prilogom VIII. ovoj Uredbi.
Članak 13.
Zahtjevi u pogledu vozačkih zrcala (retrovizora)
Postupci ispitivanja i zahtjevi u pogledu učinka koji se primjenjuju na retrovizore iz članka 17. stavka 2. točke (c) Uredbe (EU) br. 167/2013 provode se i provjeravaju u skladu s Prilogom IX. ovoj Uredbi.
Članak 14.
Zahtjevi u pogledu sustava informiranja vozača
Postupci ispitivanja i zahtjevi koji se primjenjuju na sustave informiranja vozača iz članka 17. stavka 2. točke (c) Uredbe (EU) br. 167/2013 provode se i provjeravaju u skladu s Prilogom X. ovoj Uredbi.
Članak 15.
Zahtjevi u pogledu uređaja za osvjetljavanje i svjetlosnu signalizaciju i njihovih izvora
Postupci ispitivanja i zahtjevi u pogledu učinka koji se primjenjuju na uređaje za osvjetljavanje i svjetlosnu signalizaciju i njihovih izvora iz članka 17. stavka 2. točke (d) Uredbe (EU) br. 167/2013 provode se i provjeravaju u skladu s Prilogom XI. ovoj Uredbi.
Članak 16.
Zahtjevi u pogledu ugradnje uređaja za osvjetljavanje
Postupci ispitivanja i zahtjevi koji se primjenjuju na ugradnje uređaja za osvjetljavanje iz članka 17. stavka 2. točke (d) Uredbe (EU) br. 167/2013 provode se i provjeravaju u skladu s Prilogom XII. ovoj Uredbi.
Članak 17.
Zahtjevi u pogledu zaštite putnika u vozilu, uključujući unutarnju opremu, naslone za glavu, sigurnosne pojasove i vrata vozila
Postupci ispitivanja i zahtjevi u pogledu učinka koji se primjenjuju na zaštitu putnika u vozilu, uključujući unutarnju opremu, naslone za glavu, sigurnosne pojaseve i vrata vozila iz članka 17. stavka 2. točke (e) Uredbe (EU) br. 167/2013 provode se i provjeravaju u skladu s Prilogom XIII. ovoj Uredbi.
Članak 18.
Zahtjevi u pogledu vanjskog izgleda vozila i dodatne opreme
Postupci ispitivanja i zahtjevi koji se primjenjuju na vanjski izgled vozila i dodatnu opremu iz članka 17. stavka 2. točke (f) Uredbe (EU) br. 167/2013 provode se i provjeravaju u skladu s Prilogom XIV. ovoj Uredbi.
Članak 19.
Zahtjevi u pogledu elektromagnetske kompatibilnosti
Postupci ispitivanja i zahtjevi u pogledu učinka koji se primjenjuju na elektromagnetsku kompatibilnost iz članka 17. stavka 2. točke (g) Uredbe (EU) br. 167/2013 provode se i provjeravaju u skladu s Prilogom XV. ovoj Uredbi.
Članak 20.
Zahtjevi u pogledu zvučno upozornih naprava
Postupci ispitivanja i zahtjevi u pogledu učinka koji se primjenjuju na zvučno upozorne naprave iz članka 17. stavka 2. točke (h) Uredbe (EU) br. 167/2013 provode se i provjeravaju u skladu s Prilogom XVI. ovoj Uredbi.
Članak 21.
Zahtjevi u pogledu sustava grijanja
Postupci ispitivanja i zahtjevi u pogledu učinka koji se primjenjuju na sustave grijanja iz članka 17. stavka 2. točke (i) Uredbe (EU) br. 167/2013 provode se i provjeravaju u skladu s Prilogom XVII. ovoj Uredbi.
Članak 22.
Zahtjevi u pogledu naprava za sprečavanje neovlaštene upotrebe
Postupci ispitivanja i zahtjevi u pogledu učinka koji se primjenjuju na naprave za sprečavanje neovlaštene upotrebe iz članka 17. stavka 2. točke (j) Uredbe (EU) br. 167/2013 provode se i provjeravaju u skladu s Prilogom XVIII. ovoj Uredbi.
Članak 23.
Zahtjevi u pogledu registarskih pločica
Postupci ispitivanja i zahtjevi koji se primjenjuju na registarske pločice iz članka 17. stavka 2. točke (k) Uredbe (EU) br. 167/2013 provode se i provjeravaju u skladu s Prilogom XIX. ovoj Uredbi.
Članak 24.
Zahtjevi u pogledu propisanih pločica i oznaka
Zahtjevi koji se primjenjuju na propisane pločice i oznake iz članka 17. stavka 2. točke (k) Uredbe (EU) br. 167/2013 provjeravaju se u skladu s Prilogom XX. ovoj Uredbi.
Članak 25.
Zahtjevi u pogledu dimenzija i masa prikolice
Postupci ispitivanja i zahtjevi koji se primjenjuju na dimenzije i mase prikolice iz članka 17. stavka 2. točke (l) Uredbe (EU) br. 167/2013 provode se i provjeravaju u skladu s Prilogom XXI. ovoj Uredbi.
Članak 26.
Zahtjevi u pogledu najveće mase opterećenog vozila
Postupci ispitivanja i zahtjevi koji se primjenjuju na najveću masu opterećenog vozila iz članka 17. stavka 2. točke (l) Uredbe (EU) br. 167/2013 provode se i provjeravaju u skladu s Prilogom XXII. ovoj Uredbi.
Članak 27.
Zahtjevi u pogledu balastnih masa
Postupci ispitivanja i zahtjevi koji se primjenjuju na balastne mase iz članka 17. stavka 2. točke (l) Uredbe (EU) br. 167/2013 provode se i provjeravaju u skladu s Prilogom XXIII. ovoj Uredbi.
Članak 28.
Zahtjevi u pogledu sigurnosti električnih sustava
Zahtjevi koji se primjenjuju na sigurnost električnih sustava iz članka 17. stavka 2. točke (m) Uredbe (EU) br. 167/2013 provjeravaju se u skladu s Prilogom XXIV. ovoj Uredbi.
Članak 29.
Zahtjevi u pogledu spremnika za gorivo
Postupci ispitivanja i zahtjevi u pogledu učinka koji se primjenjuju na spremnike za gorivo iz članka 17. stavka 2. točaka (a) i (m) i članka 18. stavka 2. točke (l) Uredbe (EU) br. 167/2013 provode se i provjeravaju u skladu s Prilogom XXV. ovoj Uredbi.
Članak 30.
Zahtjevi u pogledu stražnjih zaštitnih struktura
Postupci ispitivanja i zahtjevi u pogledu učinka koji se primjenjuju na stražnje zaštitne strukture iz članka 17. stavka 2. točke (n) Uredbe (EU) br. 167/2013 provode se i provjeravaju u skladu s Prilogom XXVI. ovoj Uredbi.
Članak 31.
Zahtjevi u pogledu bočne zaštite
Postupci ispitivanja i zahtjevi koji se primjenjuju na bočnu zaštitu iz članka 17. stavka 2. točke (o) Uredbe (EU) br. 167/2013 provode se i provjeravaju u skladu s Prilogom XXVII. ovoj Uredbi.
Članak 32.
Zahtjevi u pogledu platformi za teret
Postupci ispitivanja i zahtjevi koji se primjenjuju na platforme za teret iz članka 17. stavka 2. točke (p) Uredbe (EU) br. 167/2013 provode se i provjeravaju u skladu s Prilogom XXVIII. ovoj Uredbi.
Članak 33.
Zahtjevi u pogledu naprava za vuču
Zahtjevi u pogledu učinka koji se primjenjuju na naprave za vuču iz članka 17. stavka 2. točke (q) Uredbe (EU) br. 167/2013 provjeravaju se u skladu s Prilogom XXIX. ovoj Uredbi.
Članak 34.
Zahtjevi u pogledu guma
Postupci ispitivanja i zahtjevi u pogledu učinka koji se primjenjuju na gume iz članka 17. stavka 2. točke (r) Uredbe (EU) br. 167/2013 provode se i provjeravaju u skladu s Prilogom XXX. ovoj Uredbi.
Članak 35.
Zahtjevi u pogledu sustava za zaštitu od prskanja ispod kotača
Postupci ispitivanja i zahtjevi u pogledu učinka koji se primjenjuju na sustave za zaštitu od prskanja ispod kotača iz članka 17. stavka 2. točke (s) Uredbe (EU) br. 167/2013 provode se i provjeravaju u skladu s Prilogom XXXI. ovoj Uredbi.
Članak 36.
Zahtjevi u pogledu vožnje unatrag
Zahtjevi koji se primjenjuju na vožnju unatrag iz članka 17. stavka 2. točke (t) Uredbe (EU) br. 167/2013 provjeravaju se u skladu s Prilogom XXXII. ovoj Uredbi.
Članak 37.
Zahtjevi u pogledu gusjenica
Postupci ispitivanja i zahtjevi u pogledu učinka koji se primjenjuju na gusjenice iz članka 17. stavka 2. točke (u) Uredbe (EU) br. 167/2013 provode se i provjeravaju u skladu s Prilogom XXXIII. ovoj Uredbi.
Članak 38.
Zahtjevi u pogledu mehaničkih spojnica
Postupci ispitivanja i zahtjevi u pogledu učinka koji se primjenjuju na mehaničke spojnice iz članka 17. stavka 2. točke (v) Uredbe (EU) br. 167/2013 provode se i provjeravaju u skladu s Prilogom XXXIV. ovoj Uredbi.
POGLAVLJE III.
OBVEZE DRŽAVA ČLANICA
Članak 39.
Homologacija tipa vozila, sustava, sastavnih dijelova i zasebnih tehničkih jedinica
S učinkom od 1. siječnja 2018., nacionalna tijela, kada je riječ o novim vozilima koja nisu u skladu s Uredbom (EU) br. 167/2013 i ovom Uredbom o funkcionalnoj sigurnosti, zabranjuju stavljanje na tržište, registraciju ili puštanje u uporabu takvih vozila.
Članak 40.
Nacionalna homologacija tipa vozila, sustava, sastavnih dijelova i zasebnih tehničkih jedinica
Nacionalna tijela ne smiju odbiti dodjelu nacionalne homologacije tipa za tip vozila, sustav, sastavni dio ili zasebnu tehničku jedinicu zbog razloga koji se odnose na funkcionalnu sigurnost ako je vozilo, sustav, sastavni dio ili zasebna tehnička jedinica u skladu sa zahtjevima utvrđenima u ovoj Uredbi, uz iznimku zahtjeva u pogledu sljedećih područja:
(a)
dimenzije vozila i masa prikolice iz članka 25.;
(b)
najveća dopuštena masa iz članka 26.;
(c)
prosječni kontaktni tlak i najveće dopušteno opterećenje po gusjenici za traktore kategorije C iz članka 37.;
(d)
signalne ploče i folije iz članka 16. za vozila kategorije S čija širina prelazi 2,55 m.
POGLAVLJE IV.
ZAVRŠNE ODREDBE
Članak 41.
Stupanje na snagu i primjena
Ova Uredba stupa na snagu dvadesetog dana od dana objave u Službenom listu Europske unije.
Primjenjuje se od 1. siječnja 2016.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 8. prosinca 2014.

Labels: 3
7
8
6